Kui niisama hakata jalgadega rohtu kuusetaimede ümbert maha tallama, siis peab end riietama sääsekindla rüüga, sest just rohu seest vereimejad ilmuvadki. Aga katsu sa sooja ilmaga paksu jaki ja kummikutega päikese käes sebida. Kui kergemalt riietuda, on kohe sääsed jaol. Kümned pisikesed vereimejad oskavad end käevartele nii vaikselt sokutada, et ei kuule ega tunne. Palja silmaga ei näe, aga pildilt paistab, et sääse tagakeha on vöödiline  nagu mõnel herilasel. Kui ta end verd täis imeb, siis punab see peaaegu läbi.